**Դավիդ Պրինոսիլ** (չեխ․՝ David Prinosil, մարտի 9, 1973(1973-03-09), Օլոմոուց, Հյուսիսծովյան երկրամաս, Չեխիայի սոցիալիստական հանրապետություն, Չեխոսլովակիա), գերմանացի նախկին պրոֆեսիոնալ թենիսիստ, ով պրոֆեսիոնալ է դարձել 1991 թվականին։

Պրինոսիլը ծնվել է Օլոմոուց քաղաքում, Չեխոսլովակիա, սակայն ավելի ուշ տեղափոխվել է Գերմանիա։ Նա Գերմանիան է ներկայացրել 1996 թվականի Ատլանտայի Օլիմպիական խաղերում, որտեղ մենախաղի առաջին շրջանում պարտություն էր կրել Դանիել Վացեկից։ Սթոուն Մաունթին այգում նա, Մարկ-Քևին Գյոլների հետ զույգով, շահել են օլիմպիական խաղերի բրոնզե մեդալ։

Պրինոսիլը հասել է 2000 թվականի Ուիմբլդոնի մրցաշարի չորրորդ շրջան և քառորդ եզրափակիչ 1999 թվականի Հռոմի և 2000 թվականի Փարիզի «Մասթերս» մրցաշարերում։ Կարիերայի ընթացքում Պրինոսիլը հաղթել է մենախաղի 3 և զուգախաղի 10 մրցաշարերում և կարիերայում ամենաբարձր ATP վարկանիշին հասել է 2001 թվականի ապրիլի 23-ին՝ դառնալով աշխարհի թիվ 28 ռակետ։

Մարզական կարիերա
----------------

Դավիդ Պրինոսիլը թենիս սկսել է խաղալ 7 տարեկան հասակում։ Նրա առաջին խաղընկերը և մարզիչը եղել է նրա հայրը՝ Իրժի, ով եղել է թենիսի չեխոսլովակյան առաջին լիգայի և հոկկեյի երկրորդ լիգայի խաղացող։ 14 տարեկեն հասակում Դավիդը տեղափոխվել է Գերմանիա, որտեղ շուտով քաղաքացիություն է ստացել, սակայն կարիերայի ընթացքում հաճախ զույգով հանդես էր գալիս նախկին հայրենակիցների հետ։

Պրոֆեսիոնալ մրցաշարերում ելույթները սկսել է 1990 թվականի վերջին, իսկ 1992 թվականի փետրվարին Պրինոսիլն արդեն առաջին տիտղոսն է նվաճել ATP Tour-ի մրցաշարում, հաղթելով Ռոտերդամի մրցաշարում, Մարկ-Քևին Գյոլների հետ զույգով։ Մինչև տարվա վերջը նրանք հաղթանակ են տարել ևս մեկ ATP մրցաշարում, իսկ 1993 թվականի Ֆրանսիայի բաց առաջնությունում հասել են մինչև եզրափակիչ, ճանապարհին հաղթելով, սկզբից, 5-րդ դասակարգված Պատրիկ Մաքինրոյ-Ջոնաթան Սթարկ զույգին, այնուհետև 3-րդ դասակարգված Մարկ Կրատցման-Ուոլի Մազուր զույգին և, վերջապես, առաջին համարի տակ դասակարգված Մարկ Վուդֆորդ-Թոդ Վուդբրիջ զույգին։ Եզրափակիչում, սակայն, նրանց նկատմամբ հաղթանակ են տարել ևս մեկ չդասակարգված զույգ՝ Լյուկ և Մերֆի Ջենսենները։

Չնայած Պրինոսիլը, նույն, 1993 թվականին, իր առաջին հաղթանակներն է տարել ATP «Չելենջեր» մրցաշարերում, մինչ 1995 թվականը նրա հիմնական հաջողությունները եղել են զուգախաղերում, որտեղ նա 1992 թվականի իր երոկւ տիտղոսներին ավելացրել է ևս մեկը և մի քանի անգամ հասել է մինչև եզրափակիչ։ 1995 թվականին, վերջապես, դուսր է եկել Նյուպորտի ATP մրցաշարի մենախաղի եզրափակիչ և անմիջապես հաղթանակ է տարել, իսկ 1996 թվականի վերջին այդ հաղթանակին ավելացրել է նաև երկրորդ հաղթանակը՝ Օստրավայում։ Այդ տարի զուգախաղում նրա գլխավոր նվաճումը դարձել է բորնզե մեդալը Ատլանտայի Օլիմպիական խաղերում, որը նա շահել է վաղեմի խաղընկեր Մարկ-Քևին Գյոլների հետ, 3-րդ համարի տակ դասակարգված Պաուլ Հաարհյուս-Յակո Էլթինգ զույգի հետ խաղում։ 1996 թվականին Պրինոսիլը Գերմանիայի հավաքականի կազմում նաև նորամուտել է Դևիսի գավաթում, իսկ 1998 թվականին նրան հաջողվել է Գերմանիայի հավախականի հետ միասին նվաճել Աշխարհի թիմային գավաթը, որն անց էր կացվում Դյուսելդորֆում։

1999 թվականի վերջին Պրինոսիլը վիրահատության է ենթարկվել աքիլլեսյան ջիլի վրա և հաջորդ մրցաշարջանը սկսել է անվստահ, մենախաղի մրցաշարերում մեկը-մյուսի հետևից պարտություններ կրելով խաղերում և ATP վարկանիշային աղյուսակըում իջնում է մինչև 130-րդ հորիզոնականը, իսկ զուգախաղերում համարյա ելույթ չէր ունենում (տարվա սկզբին Կոպենհագենում հաղթանակի հասած մրցաշարը եզակի բացառություններից էր)։ Հունիսին, սակայն, նա անակնկալ է մատուցել Հալլեի ATP մրցաշարում, որտեղ կարիերայի ընթացքում իր երրորդ տիտղոսն է նվաճել մենախաղում, մրցաշարի ընթացքում հաղթելով աշխարհի 9-րդ ռակետ Նիկոլաս Լապենտիին, իսկ այնուհետև նաև 5-րդ ռակետ Եվգենի Կաֆելնիկովին։ Դրանից անմիջապես հետո նա հասել է մինչև Ուիմբլդոնի մրցաշարի չորրորդ շրջան, որտեղ նրան կանգնեցրել է միայն աշխարհի առաջին ռակեիտ Անդրե Աղասին, իսկ մրցաշարջանի վերջին մոտ դուրս է եկել Մոսկվայի Կրեմլի գավաթի եզրափակիչ՝ աշխարհի 2-րդ ռակետ Մարատ Սաֆինի նկատմամբ հաղթանակից հետո։ Հաջորդ տարվա գարնանը նա դասակարգման վարկանիշային աղյուսակում բարձրացել է մինչև 28-րդ հորիզոնականը՝ բարձրագույնը նրա մենախաղային կարիերայի ընթացքում։ Մենախաղային հաջողություններին զուգընթաց Պրինոսիլը հաջող ելույթներ է ունեցել նաև զուգախաղում, 2000 թվականի երկրորդ կեսի ընթացքում երեք անգամ դուրս գալով եզրափակիչ (մեկ հաղթանակ), իսկ 2001 թվականին հասել է կարիերայի ընթացքում իր երկրորդ եզրափակիչին Մեծ Սաղավարտի մրցաշարերում (այժմ Ավստրալիայի բաց առաջնությունում, Բայրոն Բլեյքի հետ) և կարիերայում առաջին եզրափակիչին բարձր մակարդակի ATP մրցաշարում (Ցինցինատիում)։ Ցինցինատիի եզրափակիչից մեկ շաբաթ անց, Մարտին Դամի հետ, Պրինոսիլը հաղթանակ է տարել Վաշինգտոնի ATP Gold մակարդակի մրցաշարում, ATP զուգախաղի վարկանիշային աղյուսակում հասնելով 12-րդ հորիզոնական և մրցաշարջանն ավարտում է 18-րդ հորիզոնականում։

ATP մրցաշարերում իր վերջին տիտղոսը Պրինոսիլը նվաճել է 2002 թվականի ամռանը Հալլեում, չեխ Դավիդ Ռիկլի հետ զույգով։ Դա նրա 10-րդ հաղթանակն էր զուգախաղում և 13-րդը ընդհանուր հաշվարկում։ Գերմանիայի հավաքականի կազմում նա խաղացել է մինչ 2003 թվականը, ընդհանուր առմամբ հաղթանակ տանելով իր խաղացած մենախաղի 10 խաղերից չորսում և զուգախաղի 12 խաղերից յոթում։ Փաստացիորեն իր պրոֆեսիոնալ կարիերան ավարտելով նույն թվականի վերջին, իր վերջին հանդիպումը նա անց է կացրել 2004 թվականի մայիսին Պրահայում։

Արդեն խաղային կարիերայի ավարտին մոտ Պրինոսիլը սկսել է աշխատել որպես մարզիչ։ Այդ կարգավիճակում նա համագործակցել է Պրահայի «Սպարտա» ակումբի հետ և մարզել է չեխ թենիսիստներ Ռոբին Վիկին և Լուկաշ Դլոուգիին, ինչպես նաև կարճատև ժամանակ աշխատել է Լուկաշ Կուբոտ-Օլիվեր Մարախ ինտերնացիոնալ զույգի հետ։

Մասնակցությունը Մեծ Սաղավարտի մրցաշարերի եզրափակիչներում (2)
------------------------------------------------------------

### Տղամարդկանց զուգախաղ (0+2)

#### Պարտություններ (2)

| Թվական | Մրցաշար | Ծածկույթ | Խաղընկեր | Մրցակիցենր | Հաշիվ |
| --- | --- | --- | --- | --- | --- |
| 1993 | Ֆրանսիայի բաց առաջնություն | Գրունտ | Գերմանիա Մարկ-Քևին Գյոլներ | Ամերիկայի Միացյալ Նահանգներ Լյուկ Ջենսեն  Ամերիկայի Միացյալ Նահանգներ Մերֆի Ջենսեն | 4-6, 7-6, 4-6 |
| 2001 | Ավստրալիայի բաց առաջնություն | Հարդ | Զիմբաբվե Բայրոն Բլեյք | Շվեդիա Յոնաս Բյորկման  Ավստրալիա Թոդ Վուդբրիջ | 1-6, 7-5, 4-6, 4-6 |

ATP մրցաշարերի եզրափակիչներ (27)
--------------------------------

| Պատմություն |
| --- |
| Մեծ Սաղավարտի մրցաշարեր (2) |
| ATP Աշխարհի առաջնություն/Մասթերս գավաթ (0) |
| ATP Մասթերս 1000 (1) |
| ATP Gold 500 (3) |
| ATP մրցաշարեր (21) |

### Մենախաղ (3+3)

| Արդյունք | № | Ամսաթիվ | Մրցաշար | Ծածկույթ | Մրցակից | Հաշիվ |
| --- | --- | --- | --- | --- | --- | --- |
| Հաղթանակ | 1. | 1995 հուլիսի 10 | Hall of Fame Tennis ChampionshipsՆյուպորտ, ԱՄՆ | Խոտածածկ | Ամերիկայի Միացյալ Նահանգներ Դևիդ Ուիտոն | 7-63, 5-7, 6-2 |
| Հաղթանակ | 2. | 1996 հոկտեմբերի 14 | Օստրավա, Չեխիա | Գորգ(i) | Չեխիա Պետր Կորդա | 6-1, 6-2 |
| Պարտություն | 1. | 1998 մարտի 9 | Կոպենհագեն, Դանիա | Գորգ(i) | Շվեդիա Մագնուս Գուստաֆսոն | 6-3, 1-6, 1-6 |
| Պարտություն | 2. | 1999 փետրվարի 8 | Սանկտ Պետերբուրգ, Ռուսաստան | Գորգ(i) | Շվեյցարիա Մարկ Ռոսե | 3-6, 4-6 |
| Հաղթանակ | 3. | 2000 հունիսի 12 | Gerry Weber OpenՀալլե, Գերմանիա | Խոտածածկ | Նիդերլանդներ Ռիչարդ Կրայչեկ | 6-3, 6-2 |
| Պարտություն | 3. | 2000 հոկտեմբերի 23 | Կրեմլի գավաթՄոսկվա, Ռուսաստան | Գորգ(i) | Ռուսաստան Եվգենի Կաֆելնիկով | 6-2, 7-5 |

### Զուգախաղ (10+11)

| Արդյունք | № | Ամսաթիվ | Մրցաշար | Ծածկույթ | Խաղընկեր | Մրցակիցներ | Հաշիվ |
| --- | --- | --- | --- | --- | --- | --- | --- |
| Հաղթանակ | 1. | 1992 փետրվարի 24 | ABN AMRO World Tennis TournamentՌոտերդամ, Նիդերլանդներ | Գորգ(i) | Գերմանիա Մարկ-Քևին Գյոլներ | Նիդերլանդներ Մարկ Կուվերմանս  Նիդերլանդներ Պաուլ Հաարհյուս | 6-2, 6-7, 7-6 |
| Հաղթանակ | 2. | 1992 օգոստոսի 24 | Ումագ, Խորվաթիա | Գրունտ | Չեխիա Ռիհարդ Ֆոգել | Նիդերլանդներ Սանդեր Գրուն  Գերմանիա Լարս Կոզլովսկի | 6-3, 6-7, 7-6 |
| Պարտություն | 1. | 1993 մայիսի 24 | Ֆրանսիայի բաց առաջնությունՓարիզ, Ֆրանսիա | Գրունտ | Գերմանիա Մարկ-Քևին Գյոլներ | Ամերիկայի Միացյալ Նահանգներ Լյուկ Ջենսեն  Ամերիկայի Միացյալ Նահանգներ Մերֆի Ջենսեն | 4-6, 7-6, 4-6 |
| Հաղթանակ | 3. | 1992 օգոստոսի 23 | Waldbaum's Hamlet CupԼոնգ Այլենդ, ԱՄՆ | Հարդ | Գերմանիա Մարկ-Քևին Գյոլներ | Ֆրանսիա Առնո Բյոչ  Ֆրանսիա Օլիվիե Դելատր | 6-7, 7-5, 6-2 |
| Պարտություն | 2. | 1993 հոկտեմբերի 4 | Թուլուզա, Ֆրանսիա | Հարդ(i) | Գերմանիա Ուդո Ռիգլևսկի | Զիմբաբվե Բայրոն Բլեյք  Ամերիկայի Միացյալ Նահանգներ Ջոնաթան Սթարկ | 5-7, 6-7 |
| Պարտություն | 3. | 1993 հոկտեմբերի 18 | CA-TennisTrophyՎիեննա, Ավստրիա | Գորգ(i) | Ամերիկայի Միացյալ Նահանգներ Մայք Բաուեր | Զիմբաբվե Բայրոն Բլեյք  Ամերիկայի Միացյալ Նահանգներ Ջոնաթան Սթարկ | 3-6, 6-7 |
| Պարտություն | 4. | 1994 փետրվարի 28 | Կոպենհագեն, Դանիա | Գորգ(i) | Գերմանիա Ուդո Ռիգլևսկի | Չեխիա Մարտին Դամ  Նոր Զելանդիա Բրետ Սթիվեն | 3-6, 4-6 |
| Պարտություն | 5. | 1997 մարտի 17 | Սանկտ Պետերբուրգ, Ռուսաստան | Գորգ(i) | Չեխիա Դանիել Վացեկ | Ռուսաստան Անդրեյ Օլխովսկի  Նոր Զելանդիա Բրետ Սթիվեն | 4-6, 3-6 |
| Հաղթանակ | 4. | 1997 օգոստոսի 18 | Waldbaum's Hamlet CupԼոնգ Այլենդ, ԱՄՆ (2)  | Հարդ | Հարավաֆրիկյան Հանրապետություն Մարկոս Օնդրուսկա | Ամերիկայի Միացյալ Նահանգներ Մարկ Կիլ  Ամերիկայի Միացյալ Նահանգներ Թի Ջեյ Միդլտոն | 6-4, 6-4 |
| Պարտություն | 6. | 1997 հոկտեմբերի 6 | CA-TennisTrophyՎիեննա, Ավստրիա (2)  | Գորգ(i) | Գերմանիա Մարկ-Քևին Գյոլներ | Ամերիկայի Միացյալ Նահանգներ Պատրիկ Հելբրայթ  Հարավաֆրիկյան Հանրապետություն Էլիս Ֆերեյրա | 3-6, 4-6 |
| Հաղթանակ | 5. | 1998 հոկտեմբերի 19 | Օստրավա, Չեխիա | Գորգ(i) | Գերմանիա Նիկոլաս Կիֆեր | Հարավաֆրիկյան Հանրապետություն Դևիդ Ադամս  Չեխիա Պավել Վիզներ | 6-4, 6-3 |
| Պարտություն | 7. | 1999 մարտի 1 | Կոպենհագեն, Դանիա (2)  | Գորգ(i) | Գերմանիա Մարկ-Քևին Գյոլներ | Բելառուսական Խորհրդային Սոցիալիստական Հանրապետություն Մաքսիմ Միրնի  Ռուսաստան Անդրեյ Օլխովսկի | 7-65, 6-74, 1-6 |
| Հաղթանակ | 6. | 1999 հոկտեմբերի 11 | CA-TennisTrophyՎիեննա, Ավստրիա | Հարդ(i) | Ավստրալիա Սենդոն Ստոլ | Հարավաֆրիկյան Հանրապետություն Փիթ Նորվալ  Զիմբաբվե Քևին Ուլետ | 6-3, 6-4 |
| Հաղթանակ | 7. | 2000 փետրվարի 28 | Կոպենհագեն, Դանիա | Հարդ(i) | Չեխիա Մարտին Դամ | Շվեդիա Յոնաս Բյորկման  Կանադա Սեբաստիեն Լարո | 6-1, 5-7, 7-5 |
| Պարտություն | 8. | 2000 հունիսի 12 | Gerry Weber OpenՀալլե, Գերմանիա | Խոտածածկ | Հնդկաստան Մահեշ Բհուպատի | Շվեդիա Նիկլաս Կուլտի  Շվեդիա Միքաել Թիլստրյոմ | 6-74, 6-74 |
| Պարտություն | 9. | 2000 հոկտեմբերի 2 | Հոնկոնգ | Հարդ | Սլովակիա Դոմինիկ Հրբաթի | Հարավաֆրիկյան Հանրապետություն Ուեյն Բլեկ  Զիմբաբվե Քևին Ուլետ | 1-6, 2-6 |
| Հաղթանակ | 8. | 2000 հոկտեմբերի 23 | Կրեմլի գավաթՄոսկվա, Ռուսաստան | Գորգ(i) | Շվեդիա Յոնաս Բյորկման | Չեխիա Իրժի Նովակ  Չեխիա Դավիդ Ռիկլ | 6-2, 6-3 |
| Պարտություն | 10. | 2001 հունվարի 15 | Ավստրալիայի բաց առաջնություն, Մելբուրն, Ավստրալիա | Հարդ | Զիմբաբվե Բայրոն Բլեյք | Շվեդիա Յոնաս Բյորկման  Ավստրալիա Թոդ Վուդբրիջ | 1-6, 7-5, 4-6, 4-6 |
| Պարտություն | 11. | 2001 օգոստոսի 6 | Cincinnati MastersՑինցինատի, ԱՄՆ | Հարդ | Չեխիա Մարտին Դամ | Հնդկաստան Մահեշ Բհուպատի  Հնդկաստան Լեանդեր Պաես | 6-73, 3-6 |
| Հաղթանակ | 9. | 2001 օգոստոսի 13 | Legg Mason Tennis ClassicՎաշինգտոն, ԱՄՆ | Հարդ | Չեխիա Մարտին Դամ | Ամերիկայի Միացյալ Նահանգներ Բոբ Բրայան  Ամերիկայի Միացյալ Նահանգներ Մայք Բրայան | 7-65, 6-3 |
| Հաղթանակ | 10. | 2002 հունիսի 10 | Gerry Weber OpenՀալլե, Գերմանիա | Խոտածածկ | Չեխիա Դավիդ Ռիկլ | Շվեդիա Յոնաս Բյորկման  Ավստրալիա Թոդ Վուդբրիջ | 4-6, 7-65, 7-5 |

Մասնակցությունը թիմային մրցաշարերի եզրափակիչներին (1)
-----------------------------------------------------

### Հաղթանակ (1)

| Թվական | Մրցաշար | Վայր | Թիմ | Մրցակից | Հաշիվ |
| --- | --- | --- | --- | --- | --- |
| 1998 | Power Horse World Team CupԱշխարհի թիմային գավաթ | Դյուսելդորֆ, Գերմանիա | **ԳերմանիաԲ. Բեկկեր, Ն. Կիֆեր, Դ. Պրինոսիլ, Թ. Հաաս** | ՉեխիաԴ. Վացեկ, Ս. Դոսեդել, Պ. Կորդա, Ց. Սուկ | **3-0** |

Վարկանիշը տարվա վերջին
----------------------

| Դասակարգ | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 |
| --- | --- | --- | --- | --- | --- | --- | --- | --- | --- | --- | --- | --- | --- |
| **Մենախաղ** | 123 | 74 | 127 | 50 | 39 | 88 | 77 | 66 | 38 | 130 | 233 | 280 | 1039 |
| **Զուգախաղ** | 75 | 31 | 134 | 82 | 86 | 67 | 63 | 21 | 40 | 18 | 32 | 105 | 1752 |

Ծանոթագրություններ
------------------

1. 1 2 3 4  ATP վեբկայք
2. 1 2  ATP պրոֆիլը
3. ↑  Турнирная сетка Открытого чемпионата Франции 1993 года, мужской парный разряд Archived 2016-03-25 at the Wayback Machine. на сайте ITF (անգլ.)
4. ↑  «David Prinosil Interview - Wroclaw 2008»։ Tennis Alternative։ փետրվարի 9, 2008։ Վերցված է 2014-02-10

Արտաքին հղումներ
----------------

Դավիդ Պրինոսիլը ATP կայքում
Դավիդ Պրինոսիլը ITF կայքում Archived 2016-04-01 at the Wayback Machine.
Դավիդ Պրինոսիլը Դևիսի գավաթի մասնակցի կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ATP · ITF |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | GTAA: 143609 |

 |